L-Arċisqof Charles J. Scicluna ħatar lil Dun Norman Zammit bħala l-Kappillan tal-Parroċċa ta' Santa Marija, il-Gudja. Dun Norman Zammit twieled fit-3 ta' Awwissu 1973. Irċieva l-edukazzjoni tiegħu fl-iskola primarja taż-Żurrieq u fl-iskejjel sekondarji San Mikiel u l-Kulleġġ Monte Karmeli, Santa Venera. Kompla l-istudji terzjarji fil-Fakultà tat-Teoloġija (Filosofija u Teoloġija) fl-Università ta' Malta. Ġie ordnat saċerdot fit-3 ta' Awwissu 2001. Dun Norman beda l-ħidma pastorali tiegħu fil-Parroċċa ta' Ħal Luqa fejn għal ħames snin kien viċi kappillan. Fl-2006 nħatar kappillan tal-Parroċċa ta' Ħad-Dingli u fl-2011 kappillan tal-Parroċċa tal-Imsida. Il-Parroċċa tal-Gudja tiġbor fiha madwar 3,000 persuna f'1,000 familja. Nawguraw mill-qalb lil Dun Norman fil-missjoni fdata lilu fil-parroċċa l-ġdida u nwegħduh it-talb tagħna.
Kappillan ġdid fil-Parroċċa tal-Gudja – Dun Norman Zammit